Държавен вестник, бр. 88, 2004 г., стр. 5

Б Р О Й  88
Д Ъ Р Ж А В Е Н   В Е С Т Н И К
С Т Р .  5
2. да следи за безопасното състояние на сер-
витутната зона, като периодично извършва
контрол и поддържа размерите на сервитутна-
та зона съгласно определените в инвестицион-
ния проект, приложение № 2 и изискванията на
тази наредба;
3. периодично да почиства сервитутните зони
през овощни градини, населени места и селищ-
ни образувания, паркове и ценни насаждения,
до достигане на размерите съгласно приложе-
ние № 2;
4. да предаде изсечената дървесна маса на
собственика/ползвателя на служещия имот, като
я изнесе и складира на съгласувано с него място;
5. да съобразява графиците на плановите дей-
ности в сервитутната зона, свързани с експлоа-
тацията и ремонта, с опазването и прибирането
на добитата продукция от служещите имоти.
Раздел III
Условия и ред за упражняване на сервитутни-
те права, учредени за обектите за съхранение,
пренос, разпределение и преобразуване на при-
родния газ
Чл. 19. В сервитутната зона на газопроводите
и съоръженията за съхранение, пренос, разпре-
деление и преобразуване на природния газ титу-
лярят на сервитутни права може да извършва:
1. аварийно-възстановителни работи;
2. дейности по изграждане на нови и разши-
рение на съществуващи съоръжения за съхране-
ние, пренос и разпределение на природния газ;
3. планови дейности, свързани с експлоата-
цията, ремонта и поддържането на газовите съ-
оръжения, по видове и графици съгласно изис-
кванията на наредбите по чл. 200, ал. 1 и 2 от
Закона за енергетиката.
Чл. 20. (1) В сервитутната зона на газопро-
водите и съоръженията за съхранение, пренос,
разпределение и преобразуване на природния
газ не се допуска:
1. всякакъв вид строителство;
2. складиране на отпадъци;
3. изграждане на спортни стрелбища и во-
енни полигони за стрелба;
4. движението на хора и добитък по откри-
тите тръбопроводни участъци (преходи), вли-
зането в площадките на съоръженията и дейс-
твия на трети лица върху съоръжения на газо-
преносната или газоразпределителните мрежи;
5. предизвикване на вибрации и удари не-
посредствено над газопровода и в непосредст-
вена близост до площадките на спирателната
арматура, филтриращите съоръжения и въздуш-
ните преходи;
6. обработване (разораване) на почвата на
дълбочина по-голяма от 0,5 m в сервитутната
зона на газопровода и над съоръженията и ка-
белите на технологичната далекосъобщителна
мрежа към него;
7. палене на огън и опожаряването на пло-
щите след прибиране на селскостопанската
продукция на разстояние до 20 m от газопрово-
да и неговите съоръжения и на разстояние 30 m
от спирателната арматура и вентилационните
и продухвателните свещи;
8. засаждане на дървета, храсти и други трай-
ни насаждения;
9. засаждане на растителни видове с развита
коренова система на по-малко от 15 m от двете
страни по оста на транзитните и магистралните
газопроводи и на по-малко от 3 m от двете стра-
ни на далекосъобщителните кабели или други
линейни съоръжения към газопроводите;
10. стрелба с ловно и бойно оръжие в бли-
зост и по направление на въздушните преходи
на газопровода, спирателната арматура и дру-
гите надземни съоръжения.
(2) Земеделската земя и предоставените пло-
щи от горския фонд (просеки) в сервитутната
зона на газоенергийните обекти могат да се
използват само за засяване с едногодишни кул-
тури с къса коренова система.
(3) В сервитутната зона се допуска след писме-
но съгласие на титуляря на сервитутните права:
1. извършване на земни работи, свързани с
полагане, пресичане или ремонт на тръбопрово-
ди, електрически и съобщителни кабели и кабел-
ни въздушни линии на други линейни обекти;
2. извършване на корекции на реки и офор-
мяне на риболовни участъци над и под преходи-
те на газопроводи през естествени и изкуствени
водни прегради;
3. извършване на строителни работи при
пресичане на газопроводи с други проводи и
ремонт на подземни кабели за ниско и високо
напрежение, въздушни електропроводи, колек-
тори, канали и водоеми, извършване на сондаж-
ни работи, както и извършване на търсене, про-
учване и добив на подземни богатства;
4. временно складиране на селскостопанс-
ка продукция и/или разполагане на лагери за
добитък;
5. извършване на строителни и монтажни
работи на други линейни обекти на техническа-
та инфраструктура, пресичащи или успоредни
на трасето на линейния енергиен обект.
Чл. 21. При упражняване на сервитутните
права титулярят е длъжен:
1. да възстанови терена на сервитутната зона
след строителството и ремонта и да извози от-
падъците;
2. да следи за безопасното състояние на сер-
витутната зона, като периодично извършва
контрол и предприема действия за спазване на
изискването размерите на сервитутната зона да
са не по-малки от определените в проекта или
приложение № 3;
3. периодично чрез изсичане на дървета и
храсти да почиства сервитутната зона в пустее-
щи земи и земи от горския фонд, представлява-
щи просеки;
4. периодично и при необходимост чрез изси-
чане и подкастряне само на единични дървета и
клони да почиства сервитутната зона в овощни
градини, населени места и селищни образувания;